AlexejDobrolubov/national_council_slovak_2010 huggingface dataset:
35. schôdza NR SR - 7.deň - B. popoludní
Dátum: 2025-06-05
Poslanec: Mikloško, František (KDH)
Druh vystúpenia: Vystúpenie s faktickou poznámkou

122. Pani poslankyňa Cigániková, vy ste povedali, že ste tu už niekoľko rokov, ja som tu od roku 1990, ešte pred voľbami. A od prvého momentu to bolo tak, že kňaz ktorejkoľvek cirkvi ide len vtedy, keď je to na požiadanie. Čiže to je takto úplne, samozrejme, rozumené a takto to je myslené aj v tom zákone. Čiže akákoľvek vaša interpretácia je úplne, úplne mimo. (Potlesk.)
39. schôdza NR SR - 8.deň - A. dopoludnia
Dátum: 2025-09-19
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

158. Ďakujem pekne za slovo, pán predsedajúci. Kolegovia, výborný návrh, musím, musím oceniť mieru ako kreativity, ako ste k tomu pristúpili, a keď tu vidím pána Mažgúta, ja by som to chcela využiť, že teda inšpirujte sa, odkážte kolegom, že keď už, a pána Gašparoviča, odkážte kolegom v HLAS-e a SMER-e, že aj niečo pre mladých ľudí môžete urobiť proaktívne a prospešné, nielen likvidovať ich budúcnosť, lebo naozaj tí mladí ľudia neodchádzajú len preto, že tu pomaly nemajú kde študovať, oni odchádzajú aj preto, že sú takí frustrovaní z celej tejto krajiny a je to pomerne smutné. Ja neviem, prečo sa vy, pán Mažgút, smejete, mne nepríde táto téma úplne na smiech, tak niekoľko návrhov ste nám, ste si ich osvojili, tak si osvojte aj tento, keď ho nepodporíte. Ďakujem.
39. schôdza NR SR - 8.deň - A. dopoludnia
Dátum: 2025-09-19
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

40. Ďakujem pekne za slovo, pán predsedajúci. Pán minister, vy ste taká nudná, byrokratická verzia Harabina. Vytvárate tu absolútny nástroj šikany na sudcov. Tých, ktorých ste si nekúpili, idete zastrašiť a ešte tu aj bez mihnutia oka klamete. Súdna rada bude mať zásadný vplyv na kreovanie disciplinárnych senátov a na kreovanie Súdnej rady máte zásadný vplyv vy a vaša vláda. Urobíte tak zo žalobcu Súdnej rady, ktorá môže podávať disciplinárne návrhy, zároveň sudcu o sudcoch, ktorí nie sú poslušní a ktorých potom vyzlieka premiér z talára na tlačovkách vo veciach, v ktorých má evidentne politický alebo osobný záujem. To vy sa nehanbíte tu postaviť, pán minister, a takto klamať bezočivo o tom, že likvidujete disciplinárne senáty nezávislé, aby mohli sudcovia rozhodovať bez strachu z vás? To vy sa nehanbíte? Čo si vy tu dovoľujete, minister, ktorý tu príde v skrátenom legislatívnom konaní s novelou Trestného zákona, nechá ju obhajovať obžalovaného podpredsedu Národnej rady, ktorému mimochodom nepomohla, tak idete ďalej. Idete zastrašovať orgány, ktoré tu ešte držia ruku nad spravodlivosťou a nezávislým výkonom súdnictva, tak tých sudcov idete zastrašovať a tvárite sa pri tom akoby sa nechumelilo. Hanba, pán minister!
39. schôdza NR SR - 5.deň - A. dopoludnia
Dátum: 2025-09-16
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. No pánov zo SMER-u mimoriadne pobúrila pozvánka na protesty, tak si len povedzme, ako súvisia dnešné protesty so skráteným legislatívnym konaním. Právo zhromažďovať sa jedno zo základných ústavných práv občanov na Slovensku. Neviem si predstaviť lepší dôvod, kedy sa zhromaždiť, ako keď vláda dva roky zneužíva svoju moc, systematicky porušuje zákon pri skrátenom legislatívnom konaní. Toto je príklad ďalšieho nezákonného skráteného legislatívneho konania, ignoruje občanov, ignoruje verejnosť, ignoruje opozíciu, tak ja neviem, kedy inokedy by vám občania mali prísť povedať, že to čo robíte, už prekračuje všetky hranice. Dnes vám to možno povedia, uvidíme a vy páni zo SMER-u skonsolidujte svoje nervy, nezavzdušňujte sa tu, nie je to pre vás dobré, dajte si niečo na upokojenie a tú energiu radšej smerujte do vlastných radov, aby ste konečne začali robiť niečo pre ľudí na Slovensku nie tu vykrikovať len preto, že keď sa ľudia na uliciach vyjadrujú svoj názor, že nesúhlasia s vašou vládou, tak to je len preto, že na nich systematicky kašlete a pomáhate len svojim ľuďom.
39. schôdza NR SR - 1.deň - B. popoludní
Dátum: 2025-09-09
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

185. Ďakujem pekne za slovo, pán predsedajúci. No zmena tretieho čítania je presne príkladom toho, čo táto vláda zosobňuje už vyše dvoch rokov. Vy navrhujete, že v druhom čítaní sa dá predložiť pozmeňovák, ktorým úplne zmeníte podstatu návrhu a už sa o ňom nebude dať diskutovať. Vy sa tu tvárite na demokratov, ale v skutočnosti ste autokrati, ktorí sa len tvária, že chcú diskutovať, ale v skutočnosti chcú len nariaďovať bez otázok. To si môžeme byť istí, že keď sa tu postaví obžalovaný podpredseda Národnej rady Tibor Gašpar, tak donesie návrh, ktorým alebo chce chrániť svoju slobodu, alebo chce obmedziť slobodu niekoho iného. Čo toto má znamenať?
35. schôdza NR SR - 15.deň - B. popoludní
Dátum: 2025-06-18
Poslanec: Mesterová, Zuzana (PS)
Druh vystúpenia: Vystúpenie v rozprave

80. Ďakujem pekne za slovo, pán predsedajúci. Kolegovia, kolegyne, včera sme chceli schváliť alebo sme sa pokúšali schváliť návrh ústavy, zmeny, návrh zmeny ústavy, ktorým sme chceli do ústavy zadeklarovať aj ochranu národnej identity. Slovo tliachať je nárečové slovo z oblasti Turca a znamená rozprávať nezmysly. Ja verím tomu, že nárečia sú súčasťou národnej identity, a že kde tu patria aj do Národnej rady. A myslím si, že to potvrdili aj tieto štyri vystúpenia kolegov zo strany SMER. Kolegovia so strany SMER vystavili Martinovi Dubécimu účet, zrátané, podčiarknuté. Ja ako navrhovateľka som si písala najväčšie výhrady, aby som prípadne zvážila, či tento návrh nestiahnem, tak čo sú najväčšie výhrady. Najväčšie výhrady je, že Martin Dubéci nie je najostrejšie ceruzka, nie je najostrejšia ceruzka, že je muž, že mu chýba lepšie auto, že by chcel lepší kávovar, a že mal byť súčasťou nejakej údajnej závažnej korupčnej kauzy, ktorú mohol, mohla vyšetriť polícia pod vedením Tibora Gašpara, ale nevyšetrila, ani nikdy nezačala podľa jeho slov, tak buď sa to, čo Tibor Gašpar povedal, nikdy nestalo, alebo bol naozaj mizerný policajný prezident. Nechám na posúdenie Národnej rady, ale keďže toto nie je objektívny dôvod, ktorý sa nikdy nevyšetril, nechám to len takto vyznieť. Suma sumárum, myslím si, že aj tieto štyri vystúpenia poslancov zo strany SMER len ma utvrdili a podčiarkli to, že sme zvolili správneho kandidáta, lebo keď toto sú najväčšie výhrady voči Martinovi Dubécimu, tak si myslím, že bude dôstojným zástupcom opozície na poste podpredsedu Národnej rady. A čo sa týka Michala Šimečku a toho, či sa Progresívne Slovensko skláňa pred SMER-om, pred koalíciou, pred prípadnou mafiou alebo pred kýmkoľvek, neskláňa. Michal Šimečka už povedal, myslím si, že všetci ako tu sedíme, aj tí, čo tu nesedíme, celé Progresívne Slovensko za naším predsedom stojí v jeho najväčšej misii, ktorý má len jedného súpera momentálne, Roberta Fica a poraziť ho v najbližších voľbách. A tak ako Michal Šimečka povedal, až sa tu raz pred toto plénum postaví, bude žiadať Národnú radu o dôveru, aby mohol zostaviť vládu, ktorá bude demokratická, ktorá si bude hájiť slobodu, rovnosť práv všetkým, a ktorá, verím tomu, že pozdvihne úroveň aj tejto inštitúcie, aj všetkých inštitúcií na Slovensku. Ďakujem pekne všetkým, ktorí podporia náš návrh. (Potlesk.)
35. schôdza NR SR - 15.deň - B. popoludní
Dátum: 2025-06-18
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

26. Ďakujem pekne za slovo, ja budem veľmi stručná, pán Mažgút, inak som rada, že SMER sa feminizuje a toľko feministov, koľko dnes počúvame, že je v SMER-e, to sa teším, že idete touto cestou. A teda ja len, nedá mi nezareagovať, lebo ak niekto má odpor k drahým autám, kávovarom a kanceláriám, tak je to Martin Dubéci, čiže ma celkom ma pobavilo, že toto robí kvôli nejakému autu človek, čo celý život chodil vlakom. Však ja s ním cestujem, tak vidím. A teda k tomu kávovaru, viete, my sme progresívna kaviareň, my pijeme filter, takže my nepotrebujeme drahý kávovar. Ale keď myslíte, že toto sú tieto dôvody, keď len toto sú tie dôvody, pre ktoré máte problém s touto nomináciu, tak ja sa celkom teším, asi sme dobre vybrali. Ďakujem.
35. schôdza NR SR - 13.deň - B. popoludní
Dátum: 2025-06-16
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

239. Ďakujem pekne za slovo, pán predsedajúci. Pán Mažgút, ja neviem, či vy ste si nepomýlili ústavu s nejakou čarovnou knihou želaní a prianí, o ktorej si myslíte, že keď tam niečo napíšete, tak automaticky sa to naplní. Mám dnes pocit, že my do ústavy napíšeme, že máme dve pohlavia, muža a ženu a šatník pána Podmanického bude chránený. Alebo, že tam napíšete, že rovnosť v odmeňovaní medzi mužmi a ženami bude garantovaná a od zajtra ženy budú zarábať rovnako ako muži. To vážne? Toto čakáte od ústavy? Myslím, že ju preceňujete trošku v tomto smere. A mňa akože zaráža, že kde SMER bol pätnásť rokov, keď tu vládol. Čo vám bránilo zabezpečiť, aby muži a ženy boli rovnako oceňovaní? Nerozumiem. To my čakáme na túto jednu vetu? Tak to ste s ňou mohli prísť aj skôr, keď len táto jedna veta má zabezpečiť, že muži a ženy budú rovnako oceňovaní. Prečo pätnásť rokov na to, to teraz ste na to prišli? To čo vás osvietilo niekde alebo čo? Kde ste boli pätnásť rokov?
35. schôdza NR SR - 13.deň - B. popoludní
Dátum: 2025-06-16
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

145. Ďakujem pekne za slovo, pán predsedajúci. No, mimoriadne ma, pán Gašpar, baví, že vy ako obžalovaný podpredseda Národnej rady, ktorého advokát vo vašej trestnej veci požiadal o prekvalifikovanie skutku, ktorý je vám kladený za vinu za nepriamu korupciu, tu argumentujete tým, že... (prerušenie vystúpenia predsedajúcim) Danko, Andrej, podpredseda NR SR Skúste nebyť osobná a vyjadrite sa k téme. Dobre? Mesterová, Zuzana, poslankyňa NR SR ... poslanci opozície by mali byť korumpovaní, keď sa rozhodnú slobodne a demokraticky hlasovať. Upozorňujem vás, že ešte stále sme v slobodnom, demokratickom, právnom štáte. A viete, prečo tu dnes sedíme? Pretože vy ste agenda tejto vládnej koalície už skoro druhý rok. Pravidelne tu chodíte so svojimi prípadmi, argumentujete tu svojou osobou, prípadne ďalšími konkrétnymi ľuďmi a táto frustrácia dospela až do toho momentu, že musíme prekrývať skutočné problémy týmto návrhom zákona. A čo urobíte? Zase sa tu postavíte a zase len osobne útočíte na kdekoho. Vy máte jedinú výhodu, že vy viete excelentne distingvovane klamať. S pokojom, s prehľadom ako taká mačička, ktorá sa tu prechádza, ale klame, až sa tu hory zelenajú. Toto je jediná vaša výhoda, toto je váš jediný benefit, ktorý máte a s čím tu chodíte do pléna Národnej rady. Za rok a pol sme od vás konkrétne nepočuli jeden návrh, ktorý by niekomu pomohol okrem konkrétnych ľudí vrátane vás. Toto je vaša agenda, tejto vládnej koalície, a vy ste také vecné bremeno. (Potlesk.)
35. schôdza NR SR - 13.deň - B. popoludní
Dátum: 2025-06-16
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

80. Ďakujem za slovo, pán predsedajúci. Kolegovia, pán Pročko, ja jediné, čo som týmto chcela povedať je, že kým my tu hovoríme o veciach, ktoré na konci, keď budú prijaté nikomu nepomôžu, maximálne niekomu ublížia, tak tie veci, ktoré by skutočne niekomu pomohli sa tu roky neriešia. To, že či je to o rodičoch alebo to nie je o rodičoch, štát je tu nato, aby vytváral systematickú pomoc svojim občanom a občiankam v núdzových situáciách, v ťažkých životných situáciách, v tomto roky zlyhávame. Môžeme sa pozrieť dookola, do okolitých krajín, v tomto roky zlyhávame, to bolo jediné, čo som vám chcela povedať, že my tu hodiny trávime čas diskusiou o niečom, čo keď bude prijaté, nepomôže nikomu, ublíži množstvu ľudí a tie problémy, ktoré my tu máme riešiť, sa opäť raz neriešia, opäť raz ich odsúvame v čase. To bolo jediné, čo som vám chcela povedať, že tu márnime čas. Ďakujem.
35. schôdza NR SR - 13.deň - A. dopoludnia
Dátum: 2025-06-16
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

84. Ďakujem pekne za slovo, pán predsedajúci. No porozumela som z tejto diskusie, ktorá tu zatiaľ prebieha, že najdôležitejšie je teda zaviesť ochranu dvoch pohlaví do ústavy, teda muža a ženu. My už máme v ústave, že manželstvo je jedinečný zväzok muža a ženy a manželstvo Slovenská republika bude všestranne chrániť a napomáhať jeho dobru. Dobre skúsme rozvíjať chvíľu túto úvahu. Čo viac viete ešte spraviť? Napríklad by sme mohli, ešte stále je priestor na pozmeňováky, dať pozmeňovák a garantovať týmto všetkým matkám, ženám a mužom, otcom, manželom, aby mali garantovaný víkend napríklad v smeráckych haciendách postavených za eurofondy, lebo však to je všestranné blaho rodín, aby mali kde prísť, aby mali kde načerpať sily, keď ich opäť zavalíte nejakou transakčnou daňou, zvýšenými výdavkami a celým týmto marazmom, ktorý im robíte. Tak, kolegovia, inšpirujte sa. Ďakujem.
35. schôdza NR SR - 13.deň - A. dopoludnia
Dátum: 2025-06-16
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

40. Ďakujem pekne za slovo, pán predsedajúci. No, pán Podmanický, mimoriadne sa mi páčilo, ako ste to dal do roviny, že keď túto zmenu prijmeme, tak už tu bude raj na zemi. Už keď deti budú mať v ústave zakotvené, že ich matka je žena a otec je muž, tak už budeme mať prázdne detské domovy, všetky deti nebudú žiť v chudobe, bude tu skvelé školstvo, ktoré ich pripraví do života, všetko tu bude super fungovať. To sa veľmi teším, že taká jednoduchá zmena toto donesie, že ste na to za 14 rokov vlády neprišli, mohli sme si ušetriť roky marazmu, keď to stačilo takto jednoducho vyriešiť. A oháňali ste sa nejakým prieskumom. A ja by som bola zvedavá, koľko ľudí si želalo, aby tuto pán minister Susko, ktorý s týmto prišiel, napr. prepustil Dušana Kováčika na slobodu, alebo aby ste konsolidovali tresty korupčníkov. Koľko ľudí vo verejnej mienke ste sa, pýtali ste sa, koľko ľudí si želá napríklad túto zmenu? Či vtedy, keď ste tu pobehovali s novelou trestných kódexov, vás vtedy verejná mienka nezaujímala, pán Podmanický? A oháňate sa tu desatoro, že každý porušuje desatoro. No ja neviem ako vy, pán Podmanický, ja nekradnem. Ani som tak nikdy nerobila a asi ani nebudem, takže neviem, skúste porozmýšľať nad tým, či nemáte zlú optiku na to, že čo sa má a čo sa nemá porušovať. Ak v tej budúcej koalícii, za 14 rokov vašej vlády, vidíme, že ktorý koaličný partner podal prst SMER-u, tak toho ste zožrali aj s kopytami, tak neviem, kto by si mal rozmyslieť, kto s kým bude po voľbách spolupracovať.
35. schôdza NR SR - 13.deň - A. dopoludnia
Dátum: 2025-06-16
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

18-2 Lebo toto bola vaša agenda celé dva roky, tak ja nerozumiem, čo bude súčasťou našej identity, keď vy ju hájite týmto návrhom zákona. Jedno je isté, zakrývate tu vaše problémy týmto návrhom a odôvodňujete to ešte aj rovnosťou mužov a žien v platobnej otázke. No ja sa pýtam, čo vy ste za posledné dva roky skutočne urobili pre to, aby muži a ženy boli rovnako odmeňovaní. To, že dáte jednu prázdnu vetu do ústavy, ktorou odôvodňujete to, kam idete uniesť túto republiku, nepomôže ani jednému mužovi, ani jednej žene a nepomôže im to ani, keď zrovna to pohlavie budú mať zakotvené v ústave. Čo vy pre tých ľudí robíte skutočne okrem týchto prázdnych rečí, ktoré tu tliachate? Ďakujem.
39. schôdza NR SR - 10.deň - B. popoludní
Dátum: 2025-09-24
Poslanec: Mikulec, Roman (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Pán poslanec, ty si spomenul čísla, ja si myslím, že každý by sa mal zamyslieť, lebo nejaké pojmy, domnienky sú jedna vec, ale čísla, ktoré hovoria jasne a hovoria to štatistické úrady a nielen ten slovenský, ale aj Európsky štatistický úrad. Na základe týchto čísiel tieto poradie krajín je jasné. A ty si ukázal kde bolo Slovensko a najmä tie verejné financie pred rokom 2020 na posledných, alebo naozaj na konci medzi európskymi krajinami, potom v rokom 20, 23 a to zlepšilo a opäť sme padli niekde na dno. Čo treba uznať Robertovi Ficovi je to, že on sa vždy vedel postarať o svojich ľudí a v tomto prípade, tak ako si aj ty naznačil, no takto sa ide postarať aj o ministra financií Kamenického, ktorý nezvláda konsolidáciu a už mu to nehovoria len obyčajný ľudia, ako to oni vnímajú na uliciach, ale hovoria mu to aj odborníci Rada pre rozpočtovú zodpovednosť a ďalší mnohí, ktorí upozorňujú na to, že táto konsolidácia absolútne nie je zvládnutá. Dennodenne sa dozvedáme o tom, ako vláda, napriek tomu že chcú od občanov aby šetrili, že chcú prehovoriť ľudí na Slovensku, že musia to chápať, musia uznať, že treba konsolidovať, tak oni sami rozhadzujú. Dnes vláda schválila 37 mil. na nejakú látku na uniformy a opäť ďalší výsmech napríklad pre samotných policajtov a hasičov, ktorým ich minister vnútra Matúš Šutaj Eštok nedokázal vybaviť ani valorizáciu, ktorú im sľúbil. 5-percentnú valorizáciu, ktorú im sľúbil, dal to dokonca aj do zápisnice pri kolektívnom vyjednávaní, ani toto im nedokázal zabezpečiť. Diletanti, jeden väčší jak druhý. (Potlesk.)
39. schôdza NR SR - 4.deň - A. dopoludnia
Dátum: 2025-09-12
Poslanec: Mikulec, Roman (SLOVENSKO)
Druh vystúpenia: Vystúpenie s faktickou poznámkou

78. Ďakujem pekne. Pán poslanec, ty si vo svojom vystúpení položil otázku, že napriek tomu, že majú dvakrát toľko peňazí, tak kde sú tie peniaze, keďže ľudia to nevidia. No ja ti skúsim odpovedať, kde sú tie peniaze. Stačí sa pozrieť do rezortu ministerstva vnútra na jednotlivé verejné obstarávania. A ty si to aj spomenul vo svojom vystúpení, napríklad hasičské autá, 46 miliónov. Tie autá už tu mali byť, nie sú, firma sa motá. Zrazu teraz vymenili dodávateľa a akože bude druhé auto, tak to si my máme na Slovensku oslavovať, prosím pekne, počas tejto vlády Roberta Fica a neschopných ministrov, že dokážu za vyše rok dodať dve hasičské autá. No nech sa páči, toto je výsledok ich práce. Môžem pokračovať, tryskáče na ministerstve obrany, 50 miliónov vyhodené lietajú za jeden rok, včera zhodou okolností bolo výročie nakúpenia týchto luxusných Bombardier Global 5 000 pre ministra Kaliňáka a jeho, jeho ľudí a ja vám poviem, kde lietajú tie lietadlá. Za celý rok lietajú že Poprad, Košice a naveľa, naveľa do Českej republiky. Tak ja sa pýtam, načo sa tieto lietadlá kúpili, ktoré avizoval minister obrany, že budú voziť a repatriovať vojakov z krízových oblastí. Tak ja neviem, že či je krízová oblasť v Košiciach, alebo v Poprade, alebo je to v Českej republike. Môžem pokračovať, nákup luxusného lietadla na rezorte ministerstva obrany pod, pardon, ministerstva dopravy pod ministrom Rážom. Opäť, luxusné lietadlo za 13 a pol milióna, pričom iné krajiny lietajú tie isté práce, kalibráciu navigačných zariadení, s lietadlami o 10-krát lacnejšími na 200 letiskách. Tak ja sa pýtam, načo sú tieto? Tam sú tie peniaze, pán poslanec, čo si hovoril. Tam sú peniaze, ktoré mali byť pre ľudí. ===== vymazať
39. schôdza NR SR - 2.deň - A. dopoludnia
Dátum: 2025-09-10
Poslanec: Mikulec, Roman (SLOVENSKO)
Druh vystúpenia: Vystúpenie s faktickou poznámkou

51. Ďakujem pekne za slovo. Ďakujem pekne, kolega Majerský, za tvoje vystúpenie. A chcem reagovať na pár vecí, ktoré si spomenul. Ty si hovoril, že záchranári sú, alebo teda zdravotná záchranná služba je jedna zo zložiek, ktoré fungujú v rámci zdravotníctva a že sú to ľudia, ktorí častokrát robia túto prácu len preto, lebo ju majú radi a s vysokým nasadením. Ja s tým chcem absolútne súhlasiť, lebo naozaj sme to zažili aj počas pandémie, že záchranári boli jedni z tých, ktorí sa prví zúčastňovali opatrení a to nie len v rámci zdravotnej služby, ale aj horskí záchranári a aj záchranári v rámci hasičov a toto je naozaj, ja si myslím, že tak všetci, ako tu sedíme, ja sa čudujem, že mnohí kolegovia, najmä na tej pravej strane sály, ako keby ich to vôbec nezaujímalo, ale pritom každý jeden človek, každý jeden občan Slovenskej republiky, keď sa mu niečo stane, tak očakáva, že príde ten záchranár, že to bude profesionál, že bude dobre vybavený, že bude mať všetky podmienky na prácu naplnené tak, aby mohol potom tú svoju prácu vykonávať, lebo v podstate zachraňujú životy. A ty si aj povedal vo svojom vystúpení, že sa čuduješ, alebo že teda nevieš mnohé informácie napriek tomu, že ste podali žiadosti o informácie na ministerstvo zdravotníctva. No toto je presne tá súčasná vláda a ministri. Oni namiesto toho, aby priznali, že niečo sa nepodarilo, že niečo sa pokazilo, tak oni to budú tutlať, oni to budú s rôznymi spôsobmi sa snažiť poprekrúcať len tak, aby to nejakým spôsobom nakoniec dopadlo. Pritom celé Slovensko to videlo, že to bolo dopredu pripravené, že to bolo zpackané, že je to zlý systém výberu, kedy sa už dopredu pripravovali niektorí, lebo vedeli vopred, že vyhrajú celý ten tender. Tak namiesto, pán minister, aby ste prišli a povedali otvorene, že niečo sa pokazilo a poďme to napraviť, tak... (Prerušenie vystúpenia časomerom.)
35. schôdza NR SR - 15.deň - A. dopoludnia
Dátum: 2025-06-18
Poslanec: Mikulec, Roman (SLOVENSKO)
Druh vystúpenia: Vystúpenie s faktickou poznámkou

30. Ďakujem pekne. Pán poslanec, ja súhlasím absolútne s tým, čo bolo povedané aj vo vašej rozprave, že nie je žiaden dôvod na to, aby Maroš Žilinka ako generálny prokurátor mal po štyroch rokoch mal doživotnú rentu. Dozvedeli sme sa od samotného predkladateľa, respektíve opravím sa, nedozvedeli sme sa od predkladateľa dôvod, prečo práve štyri roky. Ale myslím, že každému normálne zmýšľajúcemu človeku na Slovensku je úplne jasné, že tie štyri roky sú práve preto, aby Maroš Žilinka mohol v pokoji, v kľude teraz odísť. Kvázi je to nejakým spôsobom odstupné a potom si tam mohli dať niekoho svojho, tak ako už aj bolo mojím predrečníkom povedané, buď by to bol pán Para, alebo Lindtner. Obaja, ktorí figurovali v rôznych kauzách, obžalovaní, obvinení z rôznych trestných činov. Je úplne jedno, že dnes nie sú obžalovaní, pretože práve Maroš Žilinka použil § 363 na to, aby niektoré obvinenia zrušil. A ja sa aj čudujem pánovi Žilinkovi, že mu nie je hanba, pretože je dnes nad slnko jasné, a je k tomu verdikt Ústavného súdu, že použil napríklad minimálne v jednom prípade § 363 protizákonným spôsobom. Tak myslím si, že to, že nie je na to žiadny dôvod, aby mal pán Žilinka doživotnú rentu. Nie je ani morálne správne, aby takáto renta bola vyplácaná pánovi Žilinkovi. A keby počúval možno svojich podriadených prokurátorov z rôznych prokuratúr, tí samotní hovoria o tom, že doživotná renta pre generálneho prokurátora nie je správnym riešením. Takže pán Žilinka by sa mal možno že zamyslieť a aj budem, samozrejme, očakávať, ako budú hlasovať poslanci za stranu HLAS a či prelomia, alebo neprelomia veto.
35. schôdza NR SR - 14.deň - B. popoludní
Dátum: 2025-06-17
Poslanec: Mikulec, Roman (SLOVENSKO)
Druh vystúpenia: Vystúpenie v rozprave

... Posúdenie o vine, alebo nevine stále sa presúva z konania pred OČTK, teda orgánmi činnými v trestnom konaní na súd a my touto, týmto predkladaným, alebo touto predkladanou novelou chceme len, aby sudcovia nesuplovali prácu prokuratúry, ale venovali sa výlučne rozhodovaniu o vine a treste, tak ako tomu bolo do roku 2024, do prijatia novely trestných kódexov. Ďakujem pekne za slovo.